Diari Oficial de la Generalitat Valenciana


Sumari del DOGV 7484, del 12-03-2015 (2015/2250)

RESOLUCIÓ de 9 de març de 2015, del secretari autonòmic d'Economia i Ocupació, director general del Servici Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar les ajudes especials i addicionals per als treballadors afectats pels expedients de regulació d'ocupació 76/2000 i 25/2001, regulades en l'Orde 58/2010, de 29 de desembre, de la Conselleria d'Economia, Hisenda i Ocupació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/2250


Data del document
:   09-03-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 9 de març de 2015, del secretari autonòmic d'Economia i Ocupació, director general del Servici Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar les ajudes especials i addicionals per als treballadors afectats pels expedients de regulació d'ocupació 76/2000 i 25/2001, regulades en l'Orde 58/2010, de 29 de desembre, de la Conselleria d'Economia, Hisenda i Ocupació. [2015/2250]  
El Reial Decret 196/2010, de 26 de febrer, modificat pel Reial Decret 1783/2011, de 16 de desembre, establix mesures per a facilitar la reinserció laboral i ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol. Este Reial Decret va ser objecte d'adaptació a l'àmbit de la Generalitat per mitjà de l'Orde 58/2010, de 29 de desembre, de la Conselleria d'Economia, Hisenda i Ocupació, que regula l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, modificada per l'Orde 12/2011, de 20 de setembre, de la Conselleria d'Educació, Formació i Ocupació, i per l'Orde 30/2014, de 5 de setembre, de la Conselleria d'Economia, Indústria, Turisme i Ocupació.  
  
De conformitat amb l'article 3 del Reial Decret 196/2010, el finançament de les mesures que s'hi regulen és a càrrec de la dotació pressupostària consignada a este efecte en el pressupost del Servici Públic d'Ocupació Estatal, i la seua gestió correspon a les comunitats autònomes amb competències en matèria de gestió de les polítiques actives d'ocupació.  
En compliment d'esta previsió, la Direcció General del Servici Públic d'Ocupació Estatal va fer efectiu (per mitjà de resolucions de 30 d'abril i 23 de desembre de 2014) el lliurament a la Comunitat Valenciana dels fons destinats a finançar les anualitats de 2012 a 2014 de les ajudes especials als treballadors afectats pels expedients de regulació d'ocupació 76/2000, de 8 de març de 2001, i de 25/2001, de 31 de juliol, regulades pel Reial Decret 196/2010, de 26 de febrer, modificat pel Reial Decret 1783/2011, de 16 desembre.  
  
En conseqüència, i després de la publicació de la Resolució de 25 de juny de 2014, del secretari autonòmic d'Economia i Ocupació, director general del Servici Valencià d'Ocupació i Formació (DOCV 03.07.2014), i de la Resolució de 6 d'octubre de 2014, del secretari autonòmic d'Economia i Ocupació, director general del Servici Valencià d'Ocupació i Formació (DOCV 08.10.2014), és procedent donar publicitat als crèdits alliberats per mitjà de la Resolució 23 de desembre de 2014, de la Direcció General del Servici Públic d'Ocupació Estatal, per a finançar les mesures regulades en l'Orde 58/2010, de 29 de desembre, modificada per l'Orde 30/2014, de 5 de setembre. D'acord amb el que s'exposa i de conformitat amb l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i amb les disposicions addicional primera i final única de l'Orde 58/2010, de 29 de desembre, resolc:  
  
  
Únic. Finançament  
Donar publicitat a la dotació pressupostària destinada a finançar les ajudes destinades als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol, regulades en l'Orde 58/2010, de 29 de desembre, modificada per l'Orde 30/2014, de 5 de setembre, que es finançaran amb càrrec al capítol IV del subprograma 322.53 «Plans especials de suport a l'ocupació en sectors productius», codi de línia T7731000 «Ajudes especials als treballadors de SINTEL afectats per ERO», del pressupost per a 2015 del Servici Valencià d'Ocupació i Formació, per un import global màxim de 485.503,00 euros, fons procedents del Servici Públic d'Ocupació Estatal que es distribuïxen de la manera següent:  
  
- Per a les ajudes addicionals pendents de l'anualitat 2013: 120.000 euros.  
- Per a les ajudes especials i addicionals corresponents a l'anualitat 2014: 365.503 euros.  
  
Contra este acte, que esgota la via administrativa, els interessats podran interposar recurs contenciós administratiu en el termini de dos mesos, a comptar de l'endemà que es publique, davant del corresponent jutjat contenciós administratiu de la província de València, d'acord amb els articles 8, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'este mateix òrgan en el termini d'un mes, computat en els termes ja mencionats, de conformitat amb els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. I això sense perjuí que els interessats puguen exercir qualsevol altre recurs que consideren oportú.  
  
  
  
València, 9 de març de 2015.- El secretari autonòmic d'Economia i Ocupació, director general del Servef: Fernando Díaz Requena.